**Ministru kabineta noteikumu projekta „Grozījumi Ministru kabineta 2008.gada 7.oktobra noteikumos Nr.834 „Noteikumi par darbības programmas „Uzņēmējdarbība un inovācijas” papildinājuma 2.1.2.2.aktivitātes „Jaunu produktu un tehnoloģiju izstrāde” 2.1.2.2.1.apakšaktivitāti „Jaunu produktu un tehnoloģiju izstrāde” un 2.1.2.2.3.apakšaktivitāti „Jaunu produktu un tehnoloģiju izstrāde – atbalsts rūpnieciskā īpašuma tiesību nostiprināšanai””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas |  2008.gada 7.oktobrī Ministru kabinets apstiprināja Ministru kabineta noteikumus Nr.834 „Noteikumi par darbības programmas „Uzņēmējdarbība un inovācijas” papildinājuma 2.1.2.2.aktivitātes „Jaunu produktu un tehnoloģiju izstrāde” 2.1.2.2.1.apakšaktivitāti „Jaunu produktu un tehnoloģiju izstrāde” un 2.1.2.2.3.apakšaktivitāti „Jaunu produktu un tehnoloģiju izstrāde – atbalsts rūpnieciskā īpašuma tiesību nostiprināšanai”” (turpmāk – MK noteikumi Nr.834).Projektu iesniegumu pieņemšana 2.1.2.2.1.apakšaktivitātē „Jaunu produktu un tehnoloģiju izstrāde” (turpmāk – 2.1.2.2.1.apakšaktivitāte) noslēdzās 2009.gada 23.janvārī. No 2.1.2.2.1.apakšaktivitātē pieejamā Eiropas Reģionālā attīstības fonda (turpmāk – ERAF) finansējuma 8 299 659,82 lati, pašlaik līgumi ir noslēgti par 7 625 527 latiem. Līdz ar to 2.1.2.2.1.apakšaktivitātes ietvaros neizmantots finansējums ir 674 132 latu. Informējam, ka pašlaik ir atšķirība starp pieejamā ERAF finansējuma apmēru MK noteikumos Nr.834, kur ir norādīts, ka 2.1.2.2.1.apakšaktivitātei ir pieejami 43 567 016,30 lati, un darbības programmas „Uzņēmējdarbība un inovācijas” papildinājumu (turpmāk – DPP), kur ir norādīts, ka 2.1.2.2.1.apakšaktivitātei ir pieejami 8 299 659,82 lati. Aktuālais finansējuma apmērs ir norādīts DPP, un šī atšķirība ir veidojusies saskaņā ar grozījumiem DPP, kas veikti pamatojoties uz Ministru kabineta 2009.gada 23.novembra rīkojumu Nr.800 „Par grozījumiem darbības programmas „Uzņēmējdarbība un inovācijas” papildinājumā” (turpmāk – rīkojums Nr.800) un 2010.gada 8.marta rīkojumu Nr.132 „Par grozījumiem darbības programmas „Uzņēmējdarbība un inovācijas” papildinājumā” (turpmāk – rīkojums Nr.132). Ar rīkojumu Nr.800 tika noteikts, ka 2.1.2.2.1.apakšaktivitātes ietvaros pieejamais finansējums būs 26 104 150, 58 lati, kur atbilstoši 2009.gada 27.oktobra Ministru kabineta sēdē apstiprinātajiem grozījumiem darbības programmā, tika pārdalīts finansējums uz 2.2.1.3.aktivitāti „Garantijas komersantu konkurētspējas uzlabošanai”. Savukārt ar rīkojumu Nr.132 tika veikta finansējuma pārdale uz 2.1.2.4.aktivitāti „Augstas pievienotās vērtības investīcijas”, pēc kā 2.1.2.2.1.apakšaktivitātes ietvaros pieejamais finansējums samazinājās līdz pašreiz aktuālajai summai 8 299 659, 82 latiem.Projekta iesniegumu pieņemšana 2.1.2.2.3.apakšaktivitātē „Jaunu produktu un tehnoloģiju izstrāde – atbalsts rūpnieciskā īpašuma tiesību nostiprināšanai” (turpmāk – 2.1.2.2.3.apakšaktivitāte) noslēdzās 2009.gada 30.decembrī. No 2.1.2.2.3.apakšaktivitātē pieejamā ERAF finansējuma 849 999,97 lati pašlaik līgumi ir noslēgti par 203 201 latiem. Līdz ar to 2.1.2.2.3.apakšaktivitātes ietvaros neizmantots finansējums ir 646 798 lati. |
| 3. Saistītie politikas ietekmes novērtējumi un pētījumi | Projekts šo jomu neskar**.** |
| 4. Tiesiskā regulējuma mērķis un būtība | Tiesību akta projekts paredz veikt grozījumu MK noteikumos Nr.834, lai:Noteiktu, ka 2.1.2.2.1.apakšaktivitātē pieejamais ERAF finansējums tiek samazināts par 202 304 latiem un 2.1.2.2.3.apakšaktivitātē pieejamais ERAF finansējums tiek samazināts par 646 798 latiem. Finansējums tiks pārdalīts uz 2.1.2.1.1.apakšaktivitāti „Kompetences centri”.Noteiktu, ka MK noteikumos Nr.834 publiskais finansējums 2.1.2.2.1. un 2.1.2.2. 3.apakšaktivitātēm tiek nodrošināts no ERAF finansējuma.Sekmētu, ka finansējuma saņēmējs noslēguma pārskatu iesniedz tieši 15 darbdienu laikā pēc projekta īstenošanas pabeigšanas, nevis līdz 2015.gada 1.jūlijam. |
| 5. Projekta izstrādē iesaistītās institūcijas | Projekts šo jomu neskar**.** |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar**.** |
|  7. Cita informācija | Nav. |

|  |  |
| --- | --- |
| 1.Sabiedrības mērķgrupa | 2.1.2.2.1.apakšaktivitātes un 2.1.2.2.3.apakšaktivitātes mērķa grupa ir komersanti. |
| 2.Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar**.** |
| 3.Tiesiskā regulējuma finansiālā ietekme | Noteikumu projekts paredz samazināt 2.1.2.2.1.apakšaktivitātes ietvaros pieejamā ERAF finansējuma apjomu par 202 304 latiem un 2.1.2.2.3.apakšaktivitātes ietvaros pieejamo ERAF finansējumu par 646 798 latiem. |
| 4.Tiesiskā regulējuma nefinansiālā ietekme | Projekts šo jomu neskar**.** |
| 5.Administratīvās procedūras raksturojums | Projekts šo jomu neskar**.** |
| 6.Administratīvo izmaksu monetārs novērtējums | Projekts šo jomu neskar**.** |
| 7.Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Noteikumu projekta izpildē ir iesaistīta Latvijas Investīciju un attīstības aģentūra. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās Latvijas Investīciju un attīstības aģentūras darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

**Anotācijas III, IV, V un VI sadaļa -** projekts šīs jomas neskar**.**

Ekonomikas ministrs A.Kampars

Vīza: Valsts sekretārs J.Pūce

2011.01.26. 16:08

Māris Krūmiņš

67013082, Maris.Krumins@em.gov.lv